**Дзяржаўная ўстанова адукацыі “Яслі-сад №3 г. п. Зэльва”**

**Самааналіз занятка па адукацыйнай вобласці “Мастацтва”(маляванне) Тэма: “У госці да залатой рыбкі”**

Склала: выхавальнік I катэгорыі

Скобла Н.В.

Пры распрацоўцы канспекта занятка ўлічвала патрабаванні вучэбнай праграмы дашкольнай адукацыі і ўзрост дзяцей.

Задачы адпавядалі тэме занятка, узросту дзяцей і іх індывідуальным асаблівасцям. Была праведзена папярэдняя работа з дзецьмі: назіранне за рыбкамі у акварыуме, чытанне казкі А. С. Пушкіна “ Сказка про рыбака и рыбку”.

На занятку прысутнічала 10 дзяцей 5-6 гадоў.

У працэсе малявання давала пазітыўную ацэнку дзіцячай дзейнасці, іх адказам. Інтанацыяй голаса старалася ствараць у групе добразычлівую атмасферу.

На занятку дававала дзецям права выбару (расказ пра марскіх насельнікаў, выбар спосабу малявання). Маўленчую актыўнасць дзяцей развівала пры дапамозе наступных прыёмаў: гутаркі, праблемных пытанняў фізкультхвілінкі і пальчыкавай гімнастыкі з маўленчым суправаджэннем. Такія прыёмы як: прывітанне, эфект нечаканасці спрыялі зняццю эмацыйнага напружання.

Аказвала своечасовую дапамогу ў цяжкіх момантах для дзяцей: паўторна давала інструкцыю выканання задання, развіваючы пачуццё ўпэўненасці ва ўласных сілах. Інструкцыі былі выразнымі, зразумелымі, даступнымі. Актывізавала кожнае дзіця да ўдзелу ў аналізе выкананых работ. Для рэалізацыі пастаўленых задач выкарыстоўвала розныя прынцыпы: (нагляднасці, сістэматычнасці, даступнасці, паслядоўнасці, індывідуальнага падыходу, псіхалагічнага камфорту).

Санітарна-гігіенічныя ўмовы адпавядалі патрабаванням: памяшканне было праветрана, асвятленне дастатковае, выкарыстоўвалася практычна ўся прастора групы.

Былі выкарыстаны здароўезберагаючыя кампаненты: змена дынамічныя поз і відаў дзіцячай дзейнасці, своечасова была праведзена фізкультхвілінка і пальчыкавая гімнастыка.

Працягласць занятка адпавядала патрабаванням Санірных норм і правіл “Патрабаванні для ўстаноў дашкольнай адукацыі” і вучэбнай праграме дашкольнай адукацыі

Лічу, што праграмныя задачы былі рэалізаваны. Дзеці ў сваіх работах замацавалі ўменні маляваць хвалістымі, замкнутымі, спіралепадобнымі элементамі, штрыхамі, будаваць кампазіцыю свайго малюнка.

Праведзены занятак садзейнічаў павышэнню гульнявой матывацыі навучання, творчага развіцця, пазнавальнай цікавасці. Ступень актыўнасці дзяцей на дастатковым узроўні, усе дзеці былі захоплены дзейнасцю, цікавасць падтрымлівалася на працягу ўсяго занятка. Гэтаму спрыяла выкарыстанне разнастайных метадаў і прыёмаў, дэмакратычны стыль зносін з дзецьмі, стварэнне станоўчага эмацыянальнага фону.

Н. В. Скобла.

11.03.2016